Di tseknawalt, amawal yezmer ad yesɛu anamek n udlis ideg ara naf umuɣ n yirman iyesseqdec kra n umaru, akken i yezmer ad yesɛu anamek n usegzawal bu snat n tutlayin idegara naf awalen s tutlayt (a) d yigdazalen-nsen s tutlayt (b).Ma yella amawal am wakken d irem di tesnilest tamatut, yemmal-d tagrumma n tayuninswacu yeddes umeslay neɣ tutlayt n kra n temɣiwent .Mi ara nettmeslay ɣef umawal, nettarra-d azal i umyag d yisem, acku d ineggura-ya i yellan swaṭas di tutlayt, anida yiwen ur yezmir ad ten-yeḥseb, yerna ttbeddilen. Ma yella iferdisen n tjerrumt drus i yellan, yerna rekden.